pythainlp/thai_wikipedia_clean_20230101 huggingface dataset:
เซอโรนีมีกำหนดจะเผชิญพบกับริช ครันคิลตัน ที่อีเวนต์ดับเบิลยูอีซี 34 แต่ครันคิลตันถูกบังคับให้ออกจากโปรแกรมด้วยอาการบาดเจ็บ และถูกแทนที่โดยแดนนี คัสติลโล ซึ่งเซอโรนีชนะการแข่งโดยใช้ท่าอาร์มบาร์ในยกแรก
Donald Cerrone
กรเศก โคนินทร์
หนังสือพงศ์กษัตริย์
หนังสือพงศ์กษัตริย์  เป็นหนังสือเล่มที่เก้าของคัมภีร์ฮีบรู หรือหนังสือที่สิบเอ็ดและสิบสองของพันธสัญญาเดิม เล่าถึงประวัติศาสตร์ของอิสราเอลนับแต่การก่อกบฏของอาโดนียาห์ บุตรคนที่สี่ของกษัตริย์ดาวิด (ประมาณ 1015 ปีก่อนคริสตกาล) จนถึงยูดาห์ตกเป็นเชลยครั้งสุดท้าย (ประมาณ 586 ปีก่อนคริสตกาล)
สุนัขช่วยเหลือ
โดยทั่วไป สุนัขช่วยเหลือ หรือที่เรียกว่าสุนัขบริการในสหรัฐ เป็นสุนัขที่ได้รับการฝึกมาเพื่อเกื้อกูลหรือช่วยเหลือบุคคลที่มีความพิการ สุนัขหลายตัวได้รับการฝึกฝนจากองค์กรสุนัขช่วยเหลือ หรือโดยผู้ดูแล ซึ่งมักได้รับความช่วยเหลือจากครูฝึกมืออาชีพ
ว่าด้วยคำศัพท์.
'สุนัขช่วยเหลือ' เป็นคำศัพท์ที่กำหนดขึ้นในระดับสากลสำหรับสุนัขที่ให้ความช่วยเหลือแก่คนพิการ และได้รับการฝึกงานเพื่อช่วยบรรเทาความพิการของผู้ดูแล องค์การสุนัขช่วยเหลือสากล ซึ่งเป็นเครือข่ายผู้จัดหาสุนัขช่วยเหลือระหว่างประเทศทั่วโลกสังเกตว่ามีความแตกต่างกันของคำศัพท์ในรัฐต่าง ๆ โดยเฉพาะในสหรัฐ พวกเขากำลังดำเนินการเพื่อสร้างคำศัพท์ทั่วโลกที่สอดคล้องกัน และบันทึกว่า 'สุนัขช่วยเหลือ' เป็นคำที่ใช้โดยองค์การที่ฝึกและจัดหาสุนัขช่วยเหลือ รวมถึงผู้พิการที่เป็นคู่ขากับสุนัขช่วยเหลือ
Assistance dog
สุนัขบริการ
Service dog
บีเอลซิบับ
เหตุแทงคนในนิส พ.ศ. 2563
เมื่อเช้าของวันที่ 29 ตุลาคม พ.ศ. 2563 ได้มีผู้เสียชีวิต 3 คนจากการถูกแทงด้วยมีดที่มหาวิหารแม่พระแห่งนิสอันเป็นมหาวิหารโรมันคาทอลิกในเมืองนิส ประเทศฝรั่งเศส โดยชายผู้ตะโกนว่า ""อัลลอฮุอักบัร"!" ผู้ต้องหาเป็นชาวตูนิเซียซึ่งถูกตำรวจยิงก่อนที่จะนำตัวไปคุมขัง นายกเทศมนตรีเมืองนิสได้กล่าวว่าเหตุที่เกิดขึ้นเป็น "เหตุโจมตีก่อการร้าย" โดยกล่าวว่าเป็นผลมาจากแนวคิดอิสลามสุดโต่ง
ในช่วงไม่กี่ปีที่ผ่านมา ประเทศฝรั่งเศสตกเป็นเป้าหมายของการโจมตีก่อการร้ายของกลุ่มญิฮาดซึ่งขับเคลื่อนโดยรัฐอิสลามอิรักและลิแวนต์และกลุ่มก่อการร้ายอัลกออิดะฮ์ พร้อมกับผู้ก่อการร้ายแบบกระทำการคนเดียวซึ่งได้รับแนวคิดเหล่านี้จากสองกลุ่มข้างต้น เมืองนิสเคยเกิดเหตุมาแล้วในการโจมตีโดยใช้รถบรรทุกไล่ชนผู้คน เมื่อปี พ.ศ. 2559 ส่งผลให้มีผู้เสียชีวิต 86 คน สถานที่เกิดเหตุขึ้นห่างจากที่เกิดเหตุปัจจุบันไป 12 วันต่อมาหลังเกิดเหตุโจมตีในปี พ.ศ. 2559 ฌัก อาแมล ถูกฆาตรกรรมในเหตุโจมตีที่โบสถ์ในแคว้นนอร์ม็องดี
สี่สัปดาห์ก่อนเกิดเหตุ แอมานุแอล มาครง ประธานาธิบดีฝรั่งเศส ได้กล่าวว่า ศาสนาอิสลามกำลังตกอยู่ "ในสภาวะวิกฤต" ทั่วทุกมุมโลก อันเป็นการสร้างความไม่พอใจแก่ชาวมุสลิมอย่างมาก โดยเขารับปากว่าจะเสนอร่างกฎหมายโดยเพิ่มเติมบทบัญญัติของกฏหมายในปี พ.ศ. 2448 ว่าด้วยจะแยกคริสตจักรกับรัฐออกจากกันภายในประเทศฝรั่งเศสอย่างเป็นทางการ สองสัปดาห์ต่อมา ซามุแอล ปาตี ครูสอนประวัติศาสตร์ถูกถูกฆาตกรรมและตัดศีรษะในกงฟล็อง-แซ็งตอนอรีน โดยเยาวชนอายุ 18 ปี เป็นชาวเชเชนมุสลิมซึ่งได้รับสถานะผู้ลี้ภัยในเดือนมีนาคม พ.ศ. 2563 หลังจากที่ครูแสดงภาพการ์ตูนจากนิตยสาร "ชาร์ลีแอบโด" ซึ่งมีภาพการล้อเลียนศาสดามุฮัมมัดให้นักเรียนดู หลังจากเหตุฆาตกรรม มาครงได้กล่าวว่า นิตยสารการ์ตูนนี้สามารถแสดงภาพล้อเลียนของศาสดามุฮัมมัดได้ เพราะเป็นเรื่องของเสรีภาพในการแสดงออก จากเหตุการณ์การกล่าวของมาครงนั้น เรเจป ไตยิป แอร์โดอัน ประธานาธิบดีตุรกี ได้เรียกร้องให้อารยประเทศคว่ำบาตรสินค้าที่ผลิตในประเทศฝรั่งเศส เกิดการประท้วงจำนวนมากในประเทศมุสลิม โดยมีการเผารูปภาพของมาครง และการชุมนุมต่อต้านฝรั่งเศสอย่างรุนแรง
เหตุโจมตีเกิดขึ้นเมื่อวันที่ 29 ตุลาคม พ.ศ. 2563 เวลา 08:30 นาฬิกา ภายในบริเวณมหาวิหารแม่พระแห่งนิส อันเป็นมหาวิหารโรมันคาทอลิกที่ตั้งอยู่ใจกลางในเมืองนิส ผู้ก่อเหตุได้สังหาร 3 คน โดยหนึ่งในนั้นเป็นผู้หญิงโดยตอนแรกถูกระบุว่าโดนมีดตัดศีรษะ ต่อมา ถูกระบุอย่างเป็นทางการว่ามีบาดแผลขนาดลึกตรงลำคอของผู้เสียชีวิตเท่านั้น
เหตุโจมตีเกิดขึ้นในระยะเวลา 28 นาที ในระหว่างนั้น ผู้ก่อเหตุตะโกนคำว่า ""อัลลอฮุอักบัร"!" ตลอดเวลา ตำรวจพื้นที่สี่นายเข้าระงับเหตุโดยการยิงใส่ผู้ก่อเหตุ ในขณะระหว่างปะทะผู้ก่อเหตุยังคงตะโกนว่า "อัลลอฮุอักบัร" จากนั้นเข้าจึงถูกนำตัวส่งโรงพยาบาลด้วยอาการบาดเจ็บสาหัส วัตถุพยานในที่เกิดเหตุพบว่ามีคัมภีร์อัลกุรอาน, มีด 3 เล่ม, และโทรศัพท์ 2 เครื่อง
ผู้ต้องหาที่เชื่อได้ว่าก่อเหตุโจมตี เป็นชายชาวตูนิเซียอายุ 21 ปี มีชื่อว่า อิบรอฮีม อัลอิสซาวี  เขาเติบโตขึ้นในเมืองสฟักซ์, ประเทศตูนิเซีย เขาเดินทางออกนอกประเทศในฐานะผู้อพยพ จุดหมายปลายทางแรกของเขาเริ่มที่เกาะลัมปูเดซา, ประเทศอิตาลี ท่ามกลางการระบาดของโรคติดเชื้อโควิด-19 ในประเทศตูนิเซีย เขาเลยถูกกักตัวเพื่อตรวจหาเชื้อเป็นระยะเวลา 20 วัน โดยเวลาส่วนใหญ่ในการกักตัว เขามักจะใช้เวลากับโทรศัพท์เป็นส่วนใหญ่ จากการรายงานจาก "กอร์เรียเร เดลลา เซรา" หนังสือพิมพ์รายวันของประเทศอิตาลี อัลอิสซาวีได้ถูกแจ้งให้ออกจากประเทศ เนื่องจากการเข้าเมืองแบบผิดกฎหมาย โดยกำหนดระยะเวลาสำหรับการออกจากประเทศแบบสมัครใจถึงวันที่ 9 ตุลาคม แต่ความเคลื่อนไหวของเขาก็ไม่ได้รับการติดตาม แทนที่เขาควรออกจาประเทศอิตาลี เขากลับไปยังเมืองบารี เมืองท่าทางตอนใต้ของประเทศแทน โดยไม่มีข้อบ่งชี้ถึงความร่วมมือใด ๆ จากเขา หลังจากที่เขาถึงเมืองบารี เขาเดินทางต่อไปยังเมืองนิส ประเทศฝรั่งเศสในวันต่อมา เขาเข้ามาในประเทศโดยได้รับการอำนวยความสะดวกเป็นบัตรประจำตัวผู้ลี้ภัย ออกโดยผู้ลี้กัยกาชาด (องค์กรนอกภาครัฐ)
จากบทสัมภาษณ์ของสำนักข่าว "อัลอราบียา" ภายหลังจากเหตุโจมตี แม่ของอัลอิสซาวีได้กล่าวว่า เธอรู้สึกประหลาดใจเมื่อลูกของเธอไปอยู่ที่ประเทศฝรั่งเศส เพราะเขาไม่รู้ภาษาและไม่มีคนที่รู้จักในที่นั้น พี่ชายของเขาได้กล่าวกับบีบีซีนิวส์ว่า อัลอิสซาวีอ้างว่าเขารู้จักคนในประเทศฝรั่งเศส โดยเขาจะขอความช่วยเหลือกับบุคคลนี้ เพื่อนบ้านให้สัมภาษณ์กับอัลอราบียาว่า อัลอิสซาวีทำงานเป็นช่างเครื่อง และงานหลากหลายประเภทในประเทศตูนิเซีย โดยไม่มีการส่อพฤติกรรมรุนแรงแต่อย่างใด
หัวหน้าฝ่ายกฎหมายกำลังต่อต้านการก่อการร้าย ฌ็อง-ฟร็องซัว ริการ์ต ได้กล่าวว่า ผู้ก่อเหตุไม่ได้อยู่ในรายชื่อของหน่วยข่าวกรองว่าเป็นภัยคุกคามอย่างการก่อการร้าย
ผู้สูญเสีย.
จากเหตุโจมตีมีผู้เสียชีวิต 3 คน หนึ่งในนั้นเป็นหญิงอายุ 60 ปี เธอเข้าไปข้างในมหาวิหารเพื่อภาวนา บริเวณคอของเธอเจอรอยลึกขนาดใหญ่ เจ้าหน้าที่บอกว่าเป็นการความพยายามที่จะทำให้เสียชีวิต อีกคนหนึ่ง เป็นชายอายุ 55 ปี เป็นเจ้าหน้าที่ผู้ดูแลมหาวิหาร พบรอยลึกตรงคอขนาดใหญ่ของเขา ผู้เสียชีวิตคนที่สาม เป็นหญิงชาวฝรั่งเศสเชื้อสายบราซิล อายุ 44 ปี เธอถูกแทงหลายแผล เธอจึงหนีออกมาจากมหาวิหาร แต่ล้มลงและเสียชีวิตภายในคาเฟ่ละแวกใกล้เคียง
อูลอน
ปูอัล
อาร์แซน ลูแปงที่ 3
พอล โรบสัน
พอล ลีรอย โรบสัน (: ; 9 เมษายน ค.ศ. 1898 – 23 มกราคม ค.ศ. 1976) เป็นนักดนตรีเบสทุ้ม นักศิลปินคอนเสิร์ตและละครเวทีและนักแสดงภาพยนตร์ที่เป็นที่มีชื่อเสียงทั้งของเขา ความสำเร็จทางวัฒนธรรมการเคลื่อนไหวทางการเมืองของเขา เขาได้รับการศึกษาที่โรงเรียนรัตเกอร์สและมหาวิทยาลัยโคลัมเบียเขาเป็นนักกีฬาดาวเด่นในวัยเยาว์ เขายังศึกษาภาษาสวาฮิลีและสัทศาสตร์ที่วิทยาลัยบูรพคดีศึกษาและการศึกษาแอฟริกา มหาวิทยาลัยลอนดอนที่กรุงลอนดอนใน ค.ศ. 1934 กิจกรรมทางการเมืองของเขาเริ่มต้นด้วยการมีส่วนร่วมของเขากับแรงงานที่ว่างงานและนักศึกษาต่อต้านจักรวรรดินิยมซึ่งเขาได้พบในอังกฤษและยังคงมีการสนับสนุนสำหรับกลุ่มนิยมสาธารณรัฐเหตุในสงครามกลางเมืองสเปนและขัดแย้งกับลัทธิฟาสซิสต์ ในสหรัฐเขาเริ่มเคลื่อนไหวเพื่อสิทธิพลเมืองและการรณรงค์เพื่อความยุติธรรมทางสังคมอื่นๆ ความเห็นอกเห็นใจของเขาสำหรับสหภาพโซเวียตและลัทธิคอมมิวนิสต์และคำวิจารณ์ของรัฐบาลสหรัฐและนโยบายต่างประเทศทำให้เขาถูกขึ้นบัญชีดำในช่วงยุคแมคคาร์
ทำร้ายความรู้สึกของชาวจีน
"ทำร้ายความรู้สึกของชาวจีน"  เป็นประโยคทางการเมืองที่ถูกใช้โดยกระทรวงการต่างประเทศของสาธารณรัฐประชาชนจีน และสื่อของสำนักต่าง ๆ ของประเทศจีนอย่างเช่น เหรินหมินรึเป้า, China Daily, สำนักข่าวซินหัว และ Global Times เพื่อประนามหรือแสดงถึงความไม่พึงพอใจต่อการกระทำหรือนโยบายของบุคคล, องค์กร หรือรัฐบาลที่ทางการจีนมองว่าเป็นปรปักษ์ต่อตนเอง บางครั้งอาจมีการใช้คำอื่นที่คล้าย ๆ กันอย่างเช่น "ทำร้ายจิตใจของชาวจีนทั้งประเทศ"  "ทำร้ายจิตใจของชาวจีนทั้งพันสามร้อยล้านคน"
มีการใช้ประโยคนี้ครั้งแรงเมื่อปี พ.ศ. 2502 โดยหนังสือพิมพ์ เหรินหมินรึเป้า เขียนโจมตีประเทศอินเดียในกรณีพิพาทชายแดน และหลังจากนั้นเป็นต้นมาทางรัฐบาลจีนได้มีการใช้ประโยคนี้มากขึ้นเรื่อย ๆ ผ่านทางสื่อแขนงต่าง ๆ ผู้ที่ถูกกล่าวหาว่า "ทำร้ายความรู้สึกของชาวจีน" มีทั้งรัฐบาลของประเทศอื่น องค์กรต่างประเทศ จนไปถึงบริษัทต่าง ๆ และผู้มีชื่อเสียงด้วย
มีการศึกษาโดยนาย David Bandurski จากโครงการศึกษาสื่อจีนที่มหาวิทยาลัยฮ่องกง โดยมีการเลือกดูบทความ 143 ฉบับจากหนังสือพิมพ์ เหรินหมินรึเป้า ที่ตีพิมพ์ตั้งแต่ พ.ศ. 2502 ถึง 2558 ประเทศญี่ปุ่นถูกกล่าวหาว่า "ทำร้ายความรู้สึกของชาวจีน" มากที่สุด 51 ครั้ง, อันดับสองเป็นสหรัฐอเมริกา 35 ครั้ง, เกี่ยวกับสถานะทางการเมืองของประเทศใต้หวัน 28 ครั้ง และทิเบต 12 ครั้ง
บทความหนึ่งของนิตยสารไทม์ในเดือนธันวาคมปี พ.ศ. 2551ได้มีการแสดงสติถิของการใช้ประโยคนี้ในสิ่งตีพิมพ์ของ เหรินหมินรึเป้า โดยระบุว่าในช่วงปี พ.ศ. 2489 ถึง 2549 มีบทความมากกว่าร้อยเรื่องที่ใช้คำนี้ต่อว่าผู้อื่นว่าทำร้ายจิตใจของชาวจีน Global Times ได้เผยแพร่บทวิเคราะห์ในเดือนมิถุนายน พ.ศ. 2558 มีบทสรุปว่าพบบทความ 237 บทความ เผยแพร่โดย เหรินหมินรึเป้า ในช่วงเดือน พฤษภาคม ปี พ.ศ.2489 ถึง พฤษภาคม ปี พ.ศ.2558 ซึ่งกล่าวหา 29 ประเทศว่าทำร้ายความรู้สึกของชาวจีน ประเทศเหล่านี้มี อินเดีย 9 บทความ, ฝรั่งเศส 16 บทความ, สหรัฐอเมริกา 62 บทความ และ ญี่ปุ่น 96 บทความ
หวังหงหลุน  ผู้ร่วมวิจัยที่ Institute of Sociology at Academia Sinica ประเทศใต้หวัน พบว่า เหรินหมินรึเป้า มีการใช้คำว่า "ทำร้ายความรู้สึกของชาวจีน" 319 ครั้ง โดยได้ข้อมูลมาจากฐานข้อมูลของ เหรินหมินรึเป้า
เหตุการณ์ที่เคยเกิดขึ้น.
วาติกัน.
ในเดือนตุลาคม พ.ศ.2543 สมเด็จพระสันตะปาปายอห์น ปอลที่ 2 ได้ประกาศให้มิชชันนารีและผู้ติดตาม 120 คนเป็นนักบุญ ซึ่งคนเหล่านี้ได้เสียชีวิตในประเทศจีนช่วงราชวงศ์ชิง และช่วงสาธารณรัฐจีน เหรินหมินรึเป้า ได้มีการตอบโต้การกระทำดังกล่าวนั้นว่า "ทำร้ายความรู้สึกของคนจีน และเป็นการยั่วยุคนจีนทั้งประเทศ" กระทรวงการต่างประเทศของจีนได้ออกมาแถลงว่าวาติกัน "ได้ทำร้ายความรู้สึกของชาวจีนและภาพลักษณ์ของประเทศจีน"
ในปี พ.ศ.2543 Swedish Academy ได้มอบรางวัลโนเบลสาขาวรรณกรรมให้กับ เกา ซิงเจี้ยน ซึ่ง เหรินหมินรึเป้า ได้เขียนว่า "เป็นการกระทำที่น่ารังเกียจ" และ "ทำร้ายความรู้สึกของคนจีน และเป็นการยั่วยุคนจีนทั้งประเทศอย่างร้ายแรง"
ในวันที่ 23 ตุลาคม พ.ศ.2551 รัฐสภายุโรป ได้มอบรางวัล Sakharov ปี 2008 ให้กับนักต่อสู้สิทธิมนุษย์ชน Hu Jia ก่อนการประกาศรางวัลจีนได้พยายามกดดันรัฐสภายุโรปเพื่อไม่ให้ Hu Jia ชนะรางวัล โดยเอกอัครราชทูตจีนที่ประจำอยู่ในยุโรปได้เขียนจดหมายถึงรัฐสภายุโรปกล่าวว่าถ้าหาก Hu Jia ได้รับรางวัล จะเป็นการบั่นทอนมิตรภาพของยุโรปและจีนเป็นอย่างมาก และจะเป็นการทำร้ายความรู้สึกของชาวจีน
เม็กซิโก.
ในวันที่ 9 กันยายน พ.ศ.2554 ประธานาธิบดี Felipe Calderón ของเม็กซิโก ได้เข้าพบปะกับ ทาไลลามะที่ 14 ในวันถัดมา กระทรวงการต่างประเทศของจีนได้ออกแถลงการว่าจีนไม่พอใจต่อการพบปะดังกล่าว และเป็นการทำร้ายความรู้สึกของชาวจีนเป็นอย่างมาก
ญี่ปุ่น.
ในวันที่ 15 กันยายน พ.ศ.2555 หลังจากรัฐบาลญี่ปุ่นได้เข้าควบคุมหมู่เกาะเซ็งกากุ สำนักข่าวซินหัวได้กล่าวว่าการกระทำดังกล่าว "ทำร้ายความรู้สึกของคนจีนทั้งพันสามร้อยล้านคน"
ในวันที่ 3 สิงหาคม พ.ศ.2562 ในระหว่างการประท้วงในฮ่องกง ที่จิ๊มซ้าโจ๋ยมีผู้ชุมนุมคนหนึ่งได้ลดธงชาติของจีนลงและโยนธงลงไปในทะเล สำนักงานราชการฮ่องกงและมาเก๊าได้ออกมาประนามว่า "กลุ่มคนหัวรุนแรงได้ละเมิดกฏหมายทำลายธงชาติของจีน ทำลายเกียรติยศของประเทศ ละเมิดระบบหนึ่งประเทศ สองระบบ และทำร้ายความรู้สึกของชาวจีนอย่างมาก"
แอนแวร์ พาชา
อิสมาอิล แอนแวร์ พาชา (; ; 22 พฤศจิกายน 1881 – 4 สิงหาคม 1922) คือทหารชาวตุรกีสมัยจักรวรรดิออตโตมัน
ก่อนสงครามโลกครั้งที่หนึ่ง เขาได้รับการยกย่องในประเทศว่า "วีรบุรุษแห่งการปฏิวัติ" และชาวยุโรปมักพูดถึงตุรกีออตโตมันว่า "แอนแวร์แลนด์"
แผ่นดินไหวในทะเลอีเจียน พ.ศ. 2563
ในวันที่ 30 ตุลาคม พ.ศ. 2563 เกิดเหตุแผ่นดินไหวในทะเลอีเจียนขนาด 7.0 แมกนิจูด โดยจุดศูนย์กลางอยู่ห่างออกไปทางทิศตะวันออกเฉียงเหนือของเกาะซาโมส ประเทศกรีซ เป็นระยะทาง อาคารหลายแห่งในซาโมสได้รับความเสียหาย รวมถึงโบสถ์พระนางมารีย์พรหมจารีในการ์โลวาซีได้พังลงบางส่วน ขณะที่ในจังหวัดอิซมีร์ ซึ่งได้รับผลกระทบอย่างรุนแรงจากแผ่นดินไหว อาคารหลายแห่งเสียหายและมีบางแห่งที่ถล่มลงมา หน่วยบริการฉุกเฉินของทั้งสองประเทศเข้าถึงพื้นที่เกิดเหตุทันที ขณะที่ความช่วยเหลือดำเนินต่อไปในช่วงกลางคืน ในประเทศกรีซมีผู้เสียชีวิต 2 รายและมีผู้บาดเจ็บเล็กน้อยมากกว่า 19 ราย ส่วนในประเทศตุรกีพบผู้เสียชีวิต 117 ราย หนึ่งในนั้นเสียชีวิตจากเหตุสึนามิ และมีผู้ได้รับบาดเจ็บกว่า 1,000 ราย
โพสต์ในสื่อสังคมออนไลน์หลายรายได้แสดงให้เห็นการไหลของน้ำบนถนนและบริเวณท่าเรือหลังจากการเกิดแผ่นดินไหว พร้อมกับมีสัญญาณเตือนภัยสึนามิดังขึ้นบนเกาะอีคารีอา, คอส, ไคออสและซาโมส
นักบุญมรณสักขีแห่งประเทศจีน
นักบุญมรณสักขีแห่งประเทศจีน  เป็นกลุ่มนักบุญของพระศาสนจักรคาทอลิก ซึ่งในช่วงกลางคริสต์ศตวรรษที่ 17 ถึง ค.ศ. 1930 มีชาวจีนคาทอลิกจำนวน 87 คน และมิชชันนารีชาวตะวันตกจำนวน 33 คน ยอมพลีชีพเพื่อศาสนา ด้วยสาเหตุที่เป็นนักบวชและในบางกรณีเกิดจากการปฏิเสธการละทิ้งศรัทธา
ในเหตุการณ์กบฏนักมวย กบฎชาวนาที่ต่อต้านการล่าอาณานิคมได้สังหารชาวจีนคาทอลิก รวมถึงมิชชันนารีและชาวต่างชาติเป็นจำนวน 30,000 คน
วันฉลองเพื่อระลึกถึงนักบุญมรณสักขีแห่งประเทศจีนจัดขึ้นในวันที่ 9 กรกฎาคม
จังหวัดสมุทรสงครามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
การเลือกตั้งสมาชิกสภาผู้แทนราษฎรจังหวัดสมุทรสงคราม พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
คะแนนรวมเฉพาะจังหวัดสมุทรสงคราม.
ผลการเลือกตั้งสมาชิกสภาผู้แทนราษฎรแบบสัดส่วน จังหวัดสมุทรสงคราม
เขตการเลือกตั้งที่ 1 ประกอบไปด้วยจังหวัดสมุทรสงครามทั้งจังหวัด
หนังสือพงศาวดาร
หนังสือพงศาวดาร  เป็นหนึ่งในหนังสือของคัมภีร์ฮีบรู มีเนื้อหาตั้งแต่มนุษย์คนแรกจนถึงประมาณ 922 ปีก่อนคริสต์กาล (ชาวอิสราเอลถูกจับเป็นเชลย) หนังสือพงศาวดารเริ่มด้วยการลำดับเชื้อสายตั้งแต่อาดัมไปจนถึงกษัตริย์ซาอูล จากนั้นกล่าวถึงรัชสมัยของกษัตริย์ดาวิด
ผู้ที่เขียนหนังสือเล่มนี้คือเอสราซึ่งเป็นครูที่สอนคำของพระผู้เป็นเจ้าให้แก่ชนชาวอิสราเอล เนื้อหาในหนังสือมีเรื่องราวที่ซ้ำกับหนังสือซามูเอลและหนังสือพงศ์กษัตริย์
มิสยูนิเวิร์สโคเรีย
พระเจ้าชาห์ ฟาตห์ แอลี ชาห์ กอญัร
ฟาตห์ แอลี ชาห์ กอญัร (; var. Fathalishah, Fathali Shah, ฟาตห์ แอลี ชาห์; 25 กันยายน 1772 – 23 ตุลาคม 1834) ทรงเป็นอดีตพระเจ้าชาห์อิหร่าน ตั้งแต่ 17 มิถุนายน ค.ศ. 1797 ถึง 23 ตุลาคม ค.ศ. 1834 ประสูติเมื่อ 25 กันยายน ค.ศ. 1772 พระองค์ทรงเป็นพระโอรสใน Hossein Qoli Khan กับ Agha Baji
ในรัชสมัยของพระองค์ทรงเห็นการยอมยกเอาคืนไม่ได้ของดินแดนอิหร่านทางตอนเหนือในคอเคซัส ที่ประกอบไปด้วยจอร์เจีย สาธารณรัฐดาเกสถาน อาเซอร์ไบจานและอาร์เมเนีย การเสด็จสู่จักรวรรดิรัสเซีย หลังจากสงครามรัสเซีย-เปอร์เซียตั้งแต่ 1804–1813 และ 1826–1828 และสนธิสัญญาที่เกิดขึ้นของกูลิสถานและเติร์กเมนไช
ในตอนท้ายของรัชสมัยของพระองค์ก็เริ่มมีปัญหาทางเศรษฐกิจที่ยากลำบากและหนี้สินทางการทหารและเทคโนโลยี ทำให้อิหร่านเข้าสู่การล่มสลายของการปกครองซึ่งได้รับผลกระทบอย่างรวดเร็วจากการต่อสู้เพื่อแย่งชิงบัลลังก์หลังจากที่เสด็จสิ้นพระชนม์
นักบุญแพทริก
นักบุญแพทริก (; ; ; ) เป็นชาวบริติช-ไอริชที่เกิดเมื่อราวคริสต์ศตวรรษที่ 4 เป็นมิชชันนารีและบาทหลวงที่นับถือศาสนาคริสต์นิกายโรมันคาทอลิกในไอร์แลนด์ โดยเป็นที่รู้จักในนาม "อัครสาวกแห่งไอร์แลนด์" เขาเป็นนักบุญอุปถัมภ์หลักของไอร์แลนด์
การปฏิวัติยุคหินใหม่
การปฏิวัติยุคหินใหม่ หรือ การปฏิวัติเกษตรกรรมครั้งที่หนึ่ง เป็นการเปลี่ยนผ่านอย่างกว้างขวางของวัฒนธรรมมนุษย์ในยุคหินใหม่จากสังคมคนเก็บของป่าล่าสัตว์ (สังคมแบบยังชีพ) สู่สังคมเกษตรกรรม และสังคมเมือง ทำให้มีการเพิ่มขึ้นของจำนวนประชากร การเปลี่ยนผ่านดังกล่าวทำให้มนุษย์มีโอกาสสังเกตและทดลองพันธุ์พืช นำไปสู่ความรู้ในการปรับปรุงไม้ป่าเป็นไม้เลี้ยง แนวคิดการปฏิวัติยุคหินใหม่นี้คิดค้นโดย วี. กอร์ดอน ไชลด์ นักโบราณคดีชาวออสเตรเลียในหนังสือ "Man Makes Himself"
การปฏิวัติยุคหินใหม่ถือเป็นความเปลี่ยนแปลงทางเกษตรกรรมที่ได้รับการยืนยันครั้งแรกในประวัติศาสตร์ เป็นการเปลี่ยนแปลงที่ไม่ใช่แค่เพิ่มองค์ความรู้ในการผลิตอาหาร แต่เป็นการเปลี่ยนจากการใช้ชีวิตร่อนเร่ไปสู่การตั้งถิ่นฐานเป็นหมู่บ้านและเมือง มีการชลประทานและถางป่าเพื่อทำการเพาะปลูก รวมไปถึงการเลี้ยงสัตว์ การทำเครื่องปั้นดินเผา การปรับปรุงเครื่องมือหิน และการสร้างบ้านทรงสี่เหลี่ยมผืนผ้า ความเปลี่ยนแปลงดังกล่าวนำไปสู่ปรากฏการณ์ของการเพิ่มประชากรอย่างรวดเร็วที่เรียกว่า การเปลี่ยนผ่านทางประชากรยุคหินใหม่
หลักฐานทางโบราณคดีบ่งชี้ว่าการปรับปรุงพันธุ์พืชและสัตว์เกิดขึ้นแยกกันในหลายแห่งทั่วโลก เริ่มในสมัยโฮโลซีนเมื่อ 11,700 ปีก่อน ช่วงเวลาที่เกิดความเปลี่ยนแปลงนี้แตกต่างกันไปในแต่ละภูมิภาค เริ่มจากบริเวณพระจันทร์เสี้ยวอันอุดมสมบูรณ์ราว 10,000–8,000 ปีก่อนคริสตกาล ตามด้วยลุ่มแม่น้ำแยงซีและแม่น้ำหวงราว 7,000 ปีก่อนคริสตกาล และที่สูงนิวกินีราว 7,000–3,000 ปีก่อนคริสตกาล มีหลายทฤษฎีที่พยายามอธิบายถึงสาเหตุของการเปลี่ยนมาทำการเกษตร เช่น พื้นที่มีความอุดมสมบูรณ์ การใช้เกษตรกรรมเป็นเครื่องมือแสดงอำนาจ ปัจจัยด้านประชากร การปรับตัวของมนุษย์และพืช สภาพอากาศคงที่หลังยุคน้ำแข็ง และการสูญพันธุ์ของสัตว์ใหญ่ (megafauna) มีหลักฐานการเพาะปลูกธัญพืช 8 ชนิดเป็นครั้งแรกในลิแวนต์ช่วงราว 9,500 ปีก่อนคริสตกาล ขณะที่การเลี้ยงสัตว์เกิดขึ้นก่อนหน้านั้นโดยสัตว์กลุ่มแรก ๆ ที่มนุษย์นำมาเลี้ยงได้แก่ สุนัข (13,000 ปีก่อนคริสตกาล) แพะ (10,000 ปีก่อนคริสตกาล) สุกร (9,000 ปีก่อนคริสตกาล) แกะ (9,000–8,500 ปีก่อนคริสตกาล) และวัว (8,000 ปีก่อนคริสตกาล)
มุมมองดั้งเดิมของการปฏิวัติยุคหินใหม่คือการเกษตรมีส่วนสนับสนุนประชากรที่มากขึ้น ทำให้ชุมชนยิ่งแผ่ขยาย ขณะเดียวกันก็เกิดแรงงานที่มีความเชี่ยวชาญแตกต่างกันไป ทำให้ผู้คนมีหน้าที่ต่าง ๆ ในสังคม และเมื่อสังคมซับซ้อนขึ้นก็เกิดชนชั้นนำผู้ทำหน้าที่ปกครองชุมชน พัฒนาการดังกล่าวหรือบางครั้งเรียกว่า การรวมกลุ่มยุคหินใหม่ (Neolithic package) เอื้อให้เกิดรากฐานโครงสร้างทางการเมือง การปกครองแบบรวมอำนาจ อุดมการณ์แบบลำดับชั้น การกระจายงาน และการค้าที่เพิ่มขึ้น รวมไปถึงการพัฒนาการเขียน ศิลปะ และสถาปัตยกรรม นำไปสู่อารยธรรมแรกสุดอย่างซูเมอร์ทางตอนใต้ของเมโสโปเตเมีย (ราว 6500 BP) อันเป็นจุดเริ่มต้นของยุคสัมฤทธิ์
ถึงแม้ว่าการปฏิวัติยุคหินใหม่จะนำพาความก้าวหน้าต่าง ๆ แต่งานศึกษาทางชาติพันธุ์วิทยาและโบราณคดีหลายชิ้นพบว่าการที่มนุษย์เปลี่ยนมากินอาหารจากธัญพืชมากขึ้นทำให้การคาดหมายคงชีพลดลง การเสียชีวิตในทารกเพิ่มขึ้น และการเพิ่มขึ้นของโรคติดเชื้อและโรคเสื่อม การเพาะปลูกกลับเป็นการจำกัดความหลากหลายของอาหาร ทำให้มนุษย์ขาดวิตามินและแร่ธาตุ นอกจากนี้จาเรด ไดมอนด์ นักประวัติศาสตร์และนักมานุษยวิทยาชาวอเมริกันยังเสนอว่าการเปลี่ยนแปลงนี้ทำให้เกิดการแบ่งแยกทางสังคมและความเหลื่อมล้ำทางเพศสภาพ
ลัทธิมากซ์–เลนิน
ลัทธิมากซ์-เลนิน  เป็นหนึ่งในอุดมการณ์คอมมิวนิสต์หลัก มันเป็นอุดมการณ์ของรัฐอย่างเป็นทางการของสหภาพโซเวียตและฝ่ายปกครองประเทศอื่น ๆ ของกลุ่มตะวันออกรวมทั้งขององค์การคอมมิวนิสต์สากลภายหลังกระบวนการของการเอาชนะเสียงข้างมากของพรรคบอลเชวิก (Bolshevization) เป้าหมายของลัทธิมากซ์-เลนินคือการเปลี่ยนแปลงรัฐทุนนิยมให้เป็นรัฐสังคมนิยมเพียงพรรคเดียว ซึ่งนักวิชาการตะวันตกเรียกกันโดยทั่วไปว่า รัฐคอมมิวนิสต์ เพื่อสร้างอำนาจเผด็จการของชนชั้นกรรมาชีพ สิ่งเหล่านี้จะเกิดขึ้นได้จากการปฏิวัติที่นำโดยแนวหน้าระดับชนชั้นนำ ซึ่งจะได้รับการจัดระเบียบตามลำดับชั้นและตัดสินใจผ่านการรวมศูนย์กลางตามระบอบประชาธิปไตย รัฐจะเข้าควบคุมเศรษฐกิจและปัจจัยการผลิต ส่งเสริมแนวคิดการให้มีกรรมสิทธิ์ร่วมกันในสังคม ปราบปรามความเห็นแย้งทางการเมือง และปูทางไปสู่สังคมคอมมิวนิสต์ไร้ชนชั้นและไร้สัญชาติในที่สุด นักลัทธิมากซ์-เลนินโดยทั่วไปจะสนับสนุนลัทธิสากลนิยมและต่อต้านลัทธิทุนนิยม ลัทธิฟาสซิสต์ ลัทธิจักรวรรดินิยม และเสรีประชาธิปไตย ในฐานะอุดมการณ์อย่างหนึ่ง ลัทธินี้ได้รับการพัฒนาโดยโจเซฟ สตาลิน ในช่วงปลายปี ค.ศ. 1920 โดยอาศัยความเข้าใจและการวิเคราะห์ลัทธิมากซ์ดั้งเดิมและลัทธิเลนิน ปัจจุบัน ลัทธิมากซ์-เลนินเป็นอุดมการณ์ของพรรคการเมืองของลัทธิสตาลินและลัทธิเหมาและยังคงเป็นอุดมการณ์อย่างเป็นทางการของฝ่ายปกครองประเทศของจีน คิวบา ลาว และเวียดนาม
ภายหลังการเสียชีวิตของวลาดีมีร์ เลนินในปี ค.ศ. 1924 ลัทธิมาร์ซ-ลัทธิเลนินกลายเป็นขบวนการทางปรัชญาที่มีความชัดเจนในสหภาพโซเวียต เมื่อสตาลินและผู้สนับสนุนของเขาได้เข้าควบคุมพรรค ได้ปฏิเสธแนวคิดทั่วไปในหมู่นักนิยมลัทธิมาร์ซตะวันเกี่ยวกับการปฏิวัติโลก ซึ่งเป็นข้อกำหนดเบื้องต้นสำหรับการสร้างลัทธิสังคมนิยม เพื่อสนับสนุนแนวคิดสังคมนิยมในประเทศเดียว ตามที่ผู้สนับสนุนได้กล่าวไว้ว่า การเปลี่ยนแปลงอย่างค่อยเป็นค่อยไปจากลัทธิทุนนิยมสู่ลัทธิสังคมนิยมได้บ่งชี้โดยการนำเสนอแผนห้าปีเป็นครั้งแรกและรัฐธรรมนูญโซเวียต ปี ค.ศ. 1936 ความเป็นสากลนิยมของลัทธิมาร์ซ-ลัทธิเลนินได้แสดงออกในการสนับสนุนการปฏิวัติในประเทศอื่นๆ (ตัวอย่างเช่น เริ่มแรกโดยองค์การ์คอมมิวนิสต์สากลหรือผ่านแนวคิของประเทศพึ่งพาสังคมนิยม ภายหลังการล้มล้างอิทธิพลของสตาลิน) ในปลายปี ค.ศ. 1920 สตาลินได้ก่อตั้งลัทธิแบบดั้งเดิมในกลุ่มพรรคคอมมิวนิสต์รัสเซีย(บอลเชวิก) สหภาพโซเวียตและองค์การคอมมิวนิสต์สากลเพื่อก่อตั้งองค์กรนักลัทธิมากซ์-เลนินระดับสากล ในปลายปี ค.ศ. 1930 หนังสือเรียนอย่างเป็นทางการของสตาลินในหัวข้อเรื่องประวัติศาสตร์ของพรรคคอมมิวนิสต์แห่งสหภาพโซเวียต(บอลเชวิก) (ค.ศ. 1938) นิยมใช้คำว่า ลัทธิมาร์ซ-ลัทธิเลนินในท่ามกลางหมู่พวกคอมมิวนิสต์และพวกไม่ใช่คอมมิวนิสต์
ลัทธิมาร์ซ-ลัทธิเลนินได้ถูกวิพากษ์วิจารณ์อย่างกว้างขวางจากทั้งฝ่ายซ้ายและฝ่ายขวา ประวัติศาสตร์ของนักลัทธิมากซ์-เลนินได้ถูกวิพากษ์วิจารณ์โดยเฉพาะอย่างยิ่ง รวมทั้งนักสังคมนิยมคนอื่นๆ เช่น อนาธิปไตย คอมมิวนิสต์ ประชาธิปไตยสังคมนิยม และนักนิยมลัทธิมาร์ซ รัฐที่นิยมลัทธิมากซ์-เลนินถูกกล่าวหาว่าเป็นลัทธิอำนาจนิยมและระบบรวบอำนาจเบ็ดเสร็จ รวมทั้งการปราบปรามและสังหารต่อผู้ที่มีความคิดเห็นแย้งทางการเมืองและชนชั้นทางสังคมจำนวนมาก (ที่เรียกกันว่า "ศัตรูของประชาชน") การกดขี่ข่มเหงทางศาสนา การกวาดล้างเผ่าพันธ์ุ บังคับให้ทำการผลิตเกษตรกรรมแบบรวม และใช้แรงงานเกณฑ์บังคับในค่ายกักกัน รัฐต่างๆ ได้ถูกกล่าวหาว่า ได้กระทำการฆ่าล้างเผ่าพันธ์ุในประเทศจีน โปแลนด์ และยูเครน นักการเมืองฝ่ายซ้ายที่ต่อต้านลัทธิสตาลินและนักวิจารณ์ฝ่ายซ้ายคนอื่นๆ ได้ลงความเห็นว่า เป็นตัวอย่างของรัฐทุนนิยม และได้เรียกกันว่า "พวกฟาสซิสต์แดง" ซึ่งเป็นฝ่ายตรงข้ามกับการเมืองฝ่ายซ้าย นักฝ่ายซ้ายคนอื่นๆ รวมทั้งนักลัทธิมากซ์-เลนินบางคนได้วิพากษ์วิจารณ์ถึงการกระทำกดขี่ของรัฐ ในขณเดียวกันก็ตระหนักถึงความก้าวหน้าบางอย่าง เช่น ความสำเร็จในการเสมอภาคเท่าเทียมกันและการทำให้ทันสมัยภายใต้รัฐดังกล่าว
การส่งผ่านสัญญาณต่อเนื่อง
การส่งผ่านสัญญาณต่อเนื่องสด
การส่งผ่านสัญญาณต่อเนื่องสด  หมายถึง สื่อส่งผ่านสัญญาณต่อเนื่องออนไลน์ที่บันทึกและออกอากาศพร้อมกันในเวลาจริง มักเรียกกันง่าย ๆ ว่า สตรีม หรือ ไลฟ์สด แต่คำว่า "สตรีม" นี้มีความคลุมเครือ เนื่องจาก "สตรีมมิง" หรือการส่งต่อเนื่อง อาจหมายถึงสื่อใด ๆ ที่ส่งและเล่นพร้อมกันโดยไม่ต้องดาวน์โหลดไฟล์ทั้งหมด สื่อที่ไม่ได้ถ่ายทอดสด เช่น วีดิทัศน์ตามคำขอ วิดีโอบล็อก และวิดีโอในยูทูบ จะถูกส่งต่อเนื่องทางเทคนิค แต่จะไม่ส่งต่อเนื่องแบบสด
การส่งผ่านสัญญาณต่อเนื่องสดครอบคลุมหัวข้อต่าง ๆ มากมาย ตั้งแต่สื่อสังคม วิดีโอเกม ไปจนถึงกีฬาอาชีพ แพลตฟอร์มต่าง ๆ โดยเฉพาะเฟซบุ๊กไลฟ์ รวมถึงการส่งต่อเนื่องในเนื้อหาเกี่ยวกับการส่งเสริมการตลาดตามกำหนดเวลาและกิจกรรมของคนดัง รวมถึงการส่งต่อเนื่องระหว่างผู้ใช้เช่นเดียวกับในการโทรศัพท์ภาพ เว็บไซต์อย่างทวิทช์ กลายเป็นทางออกยอดนิยมสำหรับการรับชมผู้คนเล่นวิดีโอเกม เช่น อีสปอร์ต เกมรูปแบบเล็ทส์เพลย์ หรือเกมวิ่งเร็ว การถ่ายทอดสดการแข่งขันกีฬาในแอปพลิเคชันทั่วไป
การโต้ตอบของผู้ใช้ผ่านห้องสนทนาถือเป็นองค์ประกอบหลักของการส่งผ่านสัญญาณต่อเนื่องสด แพลตฟอร์มต่าง ๆ มักจะมีความสามารถในการพูดคุยกับผู้ออกอากาศหรือมีส่วนร่วมในการสนทนาในแชท ตัวอย่างที่ชัดเจนของการเชื่อมต่อผู้ชมคือการทดลองทางสังคม ทวิทช์เพลย์ส"โปเกมอน" ที่ผู้ชมร่วมมือกันเพื่อเล่นเกม "โปเกมอน" ให้เสร็จสมบูรณ์โดยพิมพ์คำสั่งที่สอดคล้องกับตัวควบคุมการป้อนเข้า ห้องสนทนาจำนวนมากยังมีบริการสัญรูปอารมณ์ ซึ่งเป็นอีกวิธีหนึ่งในการสื่อสารกับผู้ส่งเนื้อหาต่อเนื่องแบบสด
สื่อสังคม.
ในด้านสื่อสังคม คำว่า "สื่อสด" หมายถึงสื่อใหม่ที่ใช้เทคโนโลยีสื่อส่งผ่านสัญญาณต่อเนื่อง เพื่อสร้างเครือข่ายสื่อผสมสดที่ใช้ร่วมกันระหว่างผู้คน บริษัท และองค์กรต่าง ๆ ไบรอัน เครเมอร์ นักการตลาดสื่อสังคม อธิบายว่าการส่งผ่านสัญญาณต่อเนื่องสดเป็น "เครื่องมือทางการตลาดและการสื่อสารที่สำคัญ ราคาไม่แพง ช่วยให้ตราสินค้าเข้าถึงผู้ชมออนไลน์" ผู้ใช้สามารถติดตาม "แชร์" วิดีโอสดของเพื่อน รวมทั้ง "แชร์" เกี่ยวกับเนื้อหาหรือรายการอย่างเฉพาะเจาะจง สามารถแชร์สื่อสดผ่านเว็บไซต์หรือแอปพลิเคชันอินเทอร์เน็ตใดก็ได้ ดังนั้นเมื่อผู้คนเรียกดูเว็บไซต์ใดเว็บไซต์หนึ่งพวกเขาอาจพบสตรีมสื่อสดที่เกี่ยวข้องกับเนื้อหาที่พวกเขามองหาอยู่
เฟซบุ๊กวอตช์.
เฟซบุ๊กเปิดตัวการส่งวิดีโอผ่านสัญญาณต่อเนื่องในชื่อเฟซบุ๊กวอตช์ แก่บุคคลบางกลุ่มในเดือนสิงหาคม ค.ศ. 2016 และเผยแพร่สู่สาธารณะในเดือนมกราคม ค.ศ. 2017 เฟซบุ๊กวอตช์เป็นบริการวิดีทัศน์ตามคำขอที่ช่วยให้ผู้ใช้สามารถแบ่งปันเนื้อหาแบบสด ๆ ช่วยให้ผู้คนสามารถอัปโหลดวิดีโอของตนที่ครอบคลุมหัวข้อต่าง ๆ มากมาย รวมถึงสุขนาฏกรรม ละคร และรายการข่าว เฟซบุ๊กไลฟ์อนุญาตให้ผู้ใช้เฟซบุ๊กใส่ "ปฏิกิริยา" ของตนเองเมื่อมีคนแพร่ภาพ สาเหตุหนึ่งที่ทำให้เฟซบุ๊กวอตช์ประสบความสำเร็จอย่างมากเนื่องจากมีการแนะนำเนื้อหาให้กับผู้ใช้ตามอัลกอริทึมที่กำหนดว่าผู้ใช้ต้องการรับชมอะไรมากที่สุด
ยูทูบไลฟ์.
ยูทูบถูกซื้อโดยกูเกิลในปี ค.ศ. 2006 และต่อมาทั้งคู่ก็ได้ประกาศแอปส่งผ่านสัญญาณต่อเนื่องสด ผู้ใช้สามารถแสดงความคิดเห็นในการออกอากาศได้ สามารถบันทึกการส่งต่อเนื่องสดบนยูทูบได้ และผู้ใช้ทุกคนสามารถเข้าถึงได้ผ่านแอปพลิเคชัน มานูเอล บรอนสไตน์ หัวหน้าฝ่ายผลิตภัณฑ์สำหรับผู้บริโภคของยูทูบกล่าวว่า การส่งผ่านสัญญาณต่อเนื่องสดเปิดโอกาสให้ผู้สร้างได้ "สร้างความสัมพันธ์ที่ใกล้ชิดมากขึ้นกับแฟน ๆ"
อัตเลติโกเดมาดริดในฤดูกาล 2020–21
"ณ สื้นสุดของฤดูกาล 2019–20 ".
โปรแกรมการแข่งขันลีกจะประกาศไว้เมื่อวันที่ 31 สิงหาคม ค.ศ. 2020.
นักบุญแพทริค
เอพามีนอนดัส
ถาน ยฺวิ๋นอี่
โดนัลด์ เซอโรเน
ทับหลังนารายณ์บรรทมสินธุ์
พอล ร็อบสัน
อาหารซานตง
พายุไต้ฝุ่นโคนี (พ.ศ. 2563)
โคนี  หรือที่ในฟิลิปปินส์เรียกว่า โรลลี  เป็นไต้ฝุ่นที่อ่อนกำลังลงซึ่งเพิ่งขึ้นฝั่งที่เกาะคาตันดัวเนสในฟิลิปปินส์ โคนีเป็นพายุลูกที่ 19 พายุไต้ฝุ่นลูกที่ 9 และซูเปอร์ไต้ฝุ่นลูกที่ 2 ที่ได้รับการตั้งชื่อในฤดูพายุไต้ฝุ่นแปซิฟิก พ.ศ. 2563 โคนีเริ่มก่อตัวขึ้นจากพายุดีเปรสชันทางตะวันตกเฉียงใต้ของเกาะกวมเมื่อวันที่ 26 ตุลาคม จากนั้นได้เพิ่มกำลังขึ้นเป็นพายุโซนร้อนและได้รับการตั้งชื่อในวันที่ 27 ตุลาคม โคนีได้ทวีความรุนแรงอย่างมากในทะเลฟิลิปปินและกลายเป็นซูเปอร์ไต้ฝุ่นเทียบเท่าระดับ 5 ในวันที่ 30 ตุลาคม จนถึงขณะนี้ถือเป็นพายุหมุนเขตร้อนที่รุนแรงที่สุดในโลกใน พ.ศ. 2563